Gruwelhuis-verdagtes borg geweier‘n Broer en sy twee susters wat daarvan beskuldig word dat hulle hul pa vermoor en twee van hul neefs ontvoer en aangehou het, is in die Atteridgeville-landdroshof borgtog geweier. Landdros Levitt Mukansi het die voorval as “verskriklik en afskuwelik” beskryf. Regina, Samuel en Lillian Malatji sal in aanhouding bly tot hul volgende hofverskyning op 8 November. Die hof het vroeër gehoor dat dit ŉ “opdrag van God” was om hul pa en neefs aan te hou. Die drie is in hegtenis geneem nadat hulle pa se liggaam verlede week in ŉ huis in Atteridgeville, wes van Pretoria, gevind is. Hulle het glo hul pa en twee van hul neefs vir 18 maande in ŉ slaapkamer in die huis aangehou. Die pa is glo sowat drie weke terug dood en is die neefs vir twee weke saam met sy lyk aangehou voor een van hulle daarin kon slaag om te ontsnap en die polisie in kennis gestel het. Nuus Oupa en kleinkinders glo in gru-huis aangehou weens godsdienstige redes Oupa en kleinkinders glo in gru-huis aangehou weens godsdienstige redes